[{"text_idx": "#000001", "text": "Mae CGG wedi cynnal arolwg ar lygredd micro-plastigion yn llwyddiannus fel rhan o astudiaeth gwmpasu i weld a fyddai\u2019n bosibl creu parth Di-Blastig ar Yr Wyddfa."}, {"text_idx": "#000003", "text": "Nodwyd symiau amrywiol o lygredd microplastig yn yr holl samplau pridd a gasglwyd ar hyd Llwybr prysur Llanberis i gopa\u2019r Wyddfa ym mis Ebrill 2021 a\u2019u dadansoddi gan CGG yn ei Labordai Geowyddoniaeth yng Ngogledd Cymru ar gyfer meintioli ac adnabod micro-plastig. Defnyddiwyd sampl paratoi arloesol newydd a llif gwaith dadansoddol newydd, ar gyfer sgrinio sampl ma\u0300s cyflym i nodi crynodiadau uchel o ficro-plastig sy\u2019n sylweddol gyflymach na\u2019r dulliau adnabod a\u0302 llaw ac optegol presennol. Gellir defnyddio\u2019r llif gwaith hwn i gyfrifo cyfaint, maint a sia\u0302p gronynnau plastig mewn sampl."}, {"text_idx": "#000004", "text": "Defnyddiwyd y canlyniadau i bennu Mynegai Llygredd Microplastig, sydd wedi ei ddylunio i helpu sefydliadau, awdurdodau lleol neu asiantaethau\u2019r llywodraeth i nodi ardaloedd o ollyngiadau a gwastraff plastig lle gallai micro-plastigion fod yn mynd i mewn i\u2019r gadwyn fwyd neu\u2019r amgylchedd naturiol. Ar Yr Wyddfa, gwelwyd y symiau mwyaf o ficro-plastig lle mae pobl yn ymgynnull mewn niferoedd mawr. Roedd gronynnau micro-plastig yn cyfrif am bron i 5% o gyfanswm y sampl a gasglwyd ar y copa. Gronynnau bach, abradrad iawn yn bennaf oedd y rhain a ffurfiwyd o ddarnio deunydd plastig mwy a ffibrau wedi\u2019u dod oddi ar ddillad."}, {"text_idx": "#000006", "text": "\u201cMae\u2019r canlyniadau hyn yn ein hatgoffa\u2019n llwyr o ba mor barhaus yw plastig pan mae\u2019n mynd i\u2019r amgylchedd. Mae llawer iawn o sbwriel yn cael ei glirio gan staff a gwirfoddolwyr, ond nid yw popeth yn cael ei godi o bell ffordd. Mae\u2019r gwaith hwn yn dangos beth sy\u2019n digwydd pan fydd plastig yn cael ei ollwng yn rhydd ym mhriddiau a dw\u0302r croyw ein hardaloedd gwarchodedig gwerthfawr; mae\u2019n torri\u2019n ronynnau dirifedi ac rydyn ni\u2019n colli rheolaeth arno. Unwaith eto mae hyn wir yn tynnu sylw at yr angen i ni i gyd fod yn arbennig o ofalus wrth ymweld ag ardaloedd gwarchodedig,\u201d"}, {"text_idx": "#000007", "text": "\u201cGyda\u2019r angen cynyddol am wybodaeth amgylcheddol glir a thryloyw, mae techneg dadansoddi micro-plastig arloesol CGG yn darparu gwybodaeth fanwl am lygredd micro-plastig i ystod o randdeiliaid. Trwy fuddsoddiad parhaus mewn technoleg, mae CGG yn datblygu llifoedd gwaith datblygedig i gynhyrchu data sy\u2019n allweddol i fynd i\u2019r afael a\u0302 heriau amgylcheddol byd-eang fel llygredd plastig. Mae\u2019r dechneg hon yn ategu ein mentrau monitro llygredd plastig eraill, fel ein prosiect Asiantaeth Ofod Ewropeaidd parhaus i fonitro llygredd plastig o\u2019r gofod. Mae hefyd yn cryfhau portffolio CGG o atebion monitro amgylcheddol datblygedig.\u201d"}, {"text_idx": "#000008", "text": "Mae\u2019r arddangosfa ddangosfwrdd cronfa ddata amgylcheddol CGG hon yn dangos canlyniadau\u2019r arolwg micro-plastig ar hyd Llwybr Llanberis i gopa\u2019r Wyddfa, Gogledd Cymru. Chwith uchaf \u2013 Siart map yn dangos graddfeydd Mynegai Llygredd Micro-plastig safleoedd sy\u2019n gysylltiedig a\u0302 chynnwys plastig canrannol cyfaint y samplau. Mae hyn yn tynnu sylw at lygredd mewn mannau hynod brysur, gyda chrynodiadau micro-plastig uchel. Gwaelod \u2013 Mae\u2019r siart bar yn dangos gwerthoedd cofnodedig cynnwys plastig mewn samplau. Mae micro-plastig yn cyfrif am oddeutu 5% o gyfanswm y cyfaint mewn samplau sydd a\u0302\u2019r cynnwys plastig uchaf. Dde uchaf \u2013 Mae\u2019r ddelwedd enghreifftiol yn dangos map mwynau QEMSCAN\u00ae lle mae maint, sia\u0302p a dosbarthiad darnau o ddarnau micro-plastig o gopa\u2019r Wyddfa wedi\u2019i amlygu mewn pinc (delwedd trwy garedigrwydd CGG)."}]